=== Georg Simmel og gruppeteori ===
I værket ''Soziologie: Untersuchungen über die Formen der Vergesellschaftung'' ({{Lang-da|Sociologi: Studier af former for samfundsmæssiggørelse}}) fra [[1909]] beskriver den tyske sociolog [[Georg Simmel]] hvordan gruppestørrelser har betydning for interaktion. Ifølge Simmel er en række forskelle mellem de grundlæggende karakteristika hos grupper af to mennesker (en såkaldt ''[[Dyade (sociologi)|dyade]]'') og grupper af tre mennesker (en såkaldt ''[[Triade (sociologi)|triade]]''). For det første er der den implicitte fare for opløsning, der er tilstede i alle dyader.<ref name=":1">{{Cite book|title=The Sociology of Georg Simmel|url=https://archive.org/details/sociologyofgeorg030082mbp|last=Simmel|first=Georg|publisher=The Free Press|year=1950|editor-last=Wolff|editor-first=Kurt H.|location=Illinois, USA|translator-last=Wolff|translator-first=Kurt H.}}</ref> Det er eksempelvis det, som finder sted under en [[skilsmisse]], hvor den ene part i [[Ægteskab|ægteskabet]] bryder med den anden. Modsat dyader skal der mere til for at en triade bryder sammen, da to parter stadig er forbundne, selvom gruppen mister et [[medlem]].<ref>{{Cite book|url=https://courses.lumenlearning.com/suny-fmcc-intro-to-sociology/chapter/group-size-and-structure/|title=Introduction to Sociology – Brown-Weinstock|last=Brown-Weinstock|first=Rachel|publisher=Lumen Learning}}</ref> Derudover argumenterer Simmel for, at dyader ikke muliggør, at mennesker har den umiddelbare oplevelse at af være en del af noget, der er større end en selv. Modsat større grupper såsom organisationer, [[Folk|etniske folk]] og hele samfund findes der ifølge Simmel der ikke noget "super-personelt liv", dvs. en enhed, der er uafhængig af [[Individ|individet]] selv, som individet samtidig er en del af.<ref name=":1" />{{Rp|123}}
Samfund Kommunikation Journalistik Kultur